wickkiey/tamil-wikipedia-chunked huggingface dataset:
# சதுரங்கக் கலைச்சொற்கள்

## அ

### அலெக்கைனின் துமுக்கி

இரண்டு கோட்டைகள் ஒன்றன்பின் ஒன்றாக அடுக்கப்பட்டு, அதன் அடியில் அரசி செங்குத்தாக அடுக்கப்படும் அமைப்பானது அலெக்கைனின் துமுக்கி (Alekhine's gun) எனப்படும்.
# சதுரங்கக் கலைச்சொற்கள்

## இ

### இயற்கணிதக் குறிமுறை

இயற்கணிதக் குறிமுறை (algebraic notation) என்பது சதுரங்கத்தில் நகர்த்தல்களைப் பதியவும் விளக்கவும் பயன்படுத்தும் சீர்தரமான முறையாகும். இக்குறிமுறையில் சதுரங்கப் பலகையிலுள்ள கட்டங்கள் ஆள்கூற்று வடிவில் பெயரிடப்படும்.
# சதுரங்கக் கலைச்சொற்கள்

## இ

### இலக்குச் செருகி

செருகியாகச் சிக்கியுள்ள காய் அரசருக்குக் கவசமாக நின்று, அவரைக் காப்பாற்றுவதாக இருந்தால், அது இலக்குச் செருகி (absolute pin) என்று குறிப்பிடப்படுகிறது. இச்சூழலில், சிக்கியுள்ள காயை வேறு இடத்திற்கு நகர்த்த முடியாது. ஏனெனில், அதனை நகர்த்தினால், அரசர் முற்றுகைக்கு ஆளாக வேண்டியிருக்கும்.
# சதுரங்கக் கலைச்சொற்கள்

## ஒ

### ஒத்திவைப்பு

பிறகு ஆடுவதற்காகச் சதுரங்க ஆட்டத்தை நிறுத்தி வைத்தல், ஒத்திவைப்பு (adjournment) எனப்படும்.
# சதுரங்கக் கலைச்சொற்கள்

## கா

### காலாள்

*பார்க்க: காலாள் (pawn)*
# சதுரங்கக் கலைச்சொற்கள்

## கு

### குதிரை

*பார்க்க: குதிரை (knight)*
# சதுரங்கக் கலைச்சொற்கள்

## கோ

### கோட்டை

*பார்க்க: கோட்டை (rook)*
# சதுரங்கக் கலைச்சொற்கள்

## து

### துடி

1. குறிப்பிட்ட அளவு கட்டங்களைக் கட்டுப்படுத்தும் அல்லது அடுத்த நகர்த்தலுக்கு ஏற்றதாகக் குறிப்பிட்ட அளவு கட்டங்களைக் கொண்டுள்ள காய் துடிக் (active) காய் எனப்படும்.
1. அச்சுறுத்தல்களையும் எதிர்த்தாக்குதல்களையும் மேற்கொள்ளும் தற்காப்பு முறை, துடித் (active) தற்காப்பு எனப்படும்.
# சதுரங்கக் கலைச்சொற்கள்

## ந

### நடுக்காலாள்

அரசரின் நிரலிலோ (ஈ-நிரல்) அரசியின் நிரலிலோ (தீ-நிரல்) அமைந்துள்ள காலாள், நடுக்காலாள் (central pawn அல்லது pawn) எனப்படும்.
# கிரேக்கக் கணிதவியலாளர்கள் பட்டியல்

இது கிரேக்க கணிதவியலாளர்களின் பட்டியலாகும்.
# கிரேக்கக் கணிதவியலாளர்கள் பட்டியல்

## பண்டைய கிரேக்கக் கணிதவியலாளர்கள்

- அனாக்சகோரசு
- திரால்லெசுவின் அந்தெமியசு.
- ஆண்டிபோன்.
- அப்பொல்லோனியசு பெர்கா.
- ஆர்க்கிமிடீஸ்
- ஆர்க்கிடாசு
- அரிசுட்டேயசு, முதுவர்
- அரிசுட்டார்க்கசு
- அரிசுட்டாட்டில்
- திரால்லெசுவின் அசுகிளெபியசு
- டெமோக்கிரட்டிசு
- டையோபண்டஸ்
- எரடோசுதெனீசு
- யூக்ளிடு
- நீடியோசின் யூடாக்சசு
- ஹிப்பார்க்கஸ்
- கைப்பேசியா
- தொலெமி
- பித்தாகரஸ்
- தேலேஸ்
- தியானோ
- தைமரிடாசு
- செனொக்கிரேட்டசு
- செனோதோரசு
பிளேட்டோ
# கைநாட்டு

**கைநாட்டு** என்பது எழுதப்படிக்க தெரியாதவர்களை குறிப்பதாகும்.. கைநாட்டு நபர்களை **தற்குறி** என்றும் அழைப்பர்.
# கைநாட்டு

## கைநாட்டு வைத்தல்

எழுதப்படிக்கத் தெரியாதவர்கள் ஆவணங்களில் கையொப்பம் இடுவதிற்கு பதிலாக, தங்களின் இடது கை பெருவிரலை *மையொற்றி* எனப்படும் *மைத்திண்டில்* (Ink Pad) ஒற்றி எடுத்து, ஆவணங்களில் உரிய இடத்தில், இடது கை பெரு விரல் ரேகையை பதிக்கின்றனர். இடது கை இல்லாதவர்கள், வலது கை பெரு விரல் கைரேகையை ஆவணங்களில் பதிக்கின்றனர். ஒருவர் கைநாட்டு இட்டதற்கு சான்றாக, இருநபர்கள் தங்களின் பெயர், தந்தை பெயர் மற்றும் முழு முகவரியை எழுதி சாட்சி கையொப்பம் இடவேண்டும். அவ்வாறல்லாத ஆவணங்களை, வழக்குகளில் ஒரு ஆவணமாக நீதிமன்றங்கள் ஏற்பதில்லை.
# ஐம்பட்டை கத்திவால் அழகி

**ஐம்பட்டை கத்திவால் அழகி** (*Graphium antiphates*) தெற்காசியாவிலும் தன்கிழக்காசியாவிலும் காணப்படும் அழகிகள் குடும்பத்தைச்சேர்ந்த பட்டாம்பூச்சி ஆகும்.
# ஐம்பட்டை கத்திவால் அழகி

## தோற்றம்

மேலிறக்கையின் அடிநிறம் ஆணிலும் பெண்ணிலும் வெண்மையே. முன்னிறகில் ஐந்து சிறிய கறுப்புப் பட்டைகள் தென்படும். இவையே இவ்வினத்துக்கான முக்கிய அடையாளம்.  
அடியிறகின் கீழ்ப்புறமுள்ள கறுப்புக்கோடுகள் இறக்கைகளின் ஊடே மேலிருந்துபார்த்தாலும் தெரியும் வண்ணம் அமைந்துள்ளது. இதன் வால் கறுத்த சாம்பல் நிறத்தில், ஓரங்களில்மட்டும் வெள்ளையாக இருக்கும்.  
முன்னிறகுகளின் கீழ்ப்புறம் மேற்புறத்தைப்போலவே இருப்பினும் மெல்லிய பச்சைநிறம் பரவியிருக்கும். பின்னிறகின் அடிப்புறம் பாதி பச்சையாகவும் மீதி வெண்மையாகவும் இருக்கும். உணர்வுக்கொம்புகள் கறுப்பாகவும், தலையிலும் கழுத்திலும் பெரிய கறுப்பான வரை நடுவில் ஓடும். மீதிக்கழுத்துப்பகுதி நீலமாக இருக்கும். வயிறு வெள்ளையாகவும் இருபுறம் கருப்புக்கோட்டுடனும் இருக்கும்.  
இவற்றை ஐந்து பட்டைகள் சிறியதாகவும் குறுகலாகவும் இருப்பதைக்கொண்டே தோற்றத்தின் அடிப்படையில் நெருங்கிய இனமான கத்திவால் அழகிகளிடமிருந்து வேறுபடுத்தவியலும்.
# ஐம்பட்டை கத்திவால் அழகி

## நடத்தை

இது வெகுவாக ஈரிப்பான இடங்களில் உறிஞ்சுவதைக் காணலாம்.
# ஐம்பட்டை கத்திவால் அழகி

## வளர்ச்சிநிலைகள்

இப்பூச்சியின் கம்பளிப்புழு தொடக்கத்தில் வெள்ளையாகவும் பின்னர் மஞ்சளாகவும் இருக்கிறது. மஞ்சள்தோற்றம் கத்திவால் அழகியைப் போன்றே இருக்கும். (Davidson & Aitken quoted in Bingham) இதன் கூட்டுப்புழு பச்சைஇறத்தில் மற்ற அழகிகளைப்போலவே பட்டுப்போன்ற வளையத்தோடு இருக்கும். The green pupa is as in all swallowtails held by a silk girdle. *Unona lawii* இனத்துச்செடியில் மட்டுமே பெரும்பாலும் இருக்குமென்றும் பாறைகளுக்கடியில் இருக்காதென்று கருதப்படுகிறது.(Davidson and Aitken)
# பிசுமத் உற்பத்தி செய்யும் நாடுகளின் பட்டியல்

**பிசுமத் உற்பத்தி செய்யும் நாடுகளின் பட்டியல்** *( List of countries by bismuth production )* அணுஎண் 83 கொண்டுள்ள Bi என்ற மூலக்கூற்று வாய்ப்பாடுள்ள பிசுமத்தை உற்பத்தி செய்கின்ற நாடுகளின் பட்டியல் இங்குத் தரப்பட்டுள்ளது. இந்தக் கடினமான , நொறுங்கும் தன்மையுள்ள , வெண்மை நிறப் படிக மூவிணைய அலோகம் வேதியியல் பண்புகளில் ஆர்சனிக் மற்றும் ஆண்டிமனியை ஒத்திருக்கிறது.  
அனைத்து தனிமங்களிலும் இயற்கையிலேயே எதிர்காந்தப் பண்புடன் விளங்கும் தனிமம் பிசுமத் மட்டுமேயாகும். பாதரசம் மட்டுமே இதைவிடக் குறைவான வெப்பங்கடத்துத் திறன் கொண்டுள்ளது. இதுவே கடைசியாக அறியப்பட்ட கதிரியக்கப் பண்பில்லாத தனிமமாகும்.  
அழகுசாதனப் பொருட்கள் தயாரிப்பில் பிசுமத் சேர்மங்கள் பயன்படுத்தப்படுகின்றன. சமீப காலத்தில் ஈயத்தின் நச்சுத்தன்மை வெளிப்படையாக மாறிவிட்ட காரணத்தால் அதற்கு மாற்றாக பிசுமத் தற்காலத்தில் வணிக முக்கியத்துவம் பெற்று வருகிறது.
# பிசுமத் உற்பத்தி செய்யும் நாடுகளின் பட்டியல்

## **பிசுமத் உற்பத்தி செய்யும் நாடுகளின் பட்டியல்** 2014 இல்....

| தரம் | நாடு/பகுதி | பிசுமத் உற்பத்தி
(tonnes) |
| --- | --- | --- |
| உலகம் | 8,500 |  |
| 1 | சீனா | 7,600 |
| 2 | மெக்சிகோ | 825 |
| 3 | உருசியா | 40 |
| 4 | கனடா | 35 |
| 5 | பொலிவியா | 10 |
# பெரியதம்பி

***பெரியதம்பி*** (*Periya Thambi*) 1997 ஆவது ஆண்டில் சித்ரா லெட்சுமணன் இயக்கத்தில் வெளியான ஓர் இந்தியத் தமிழ்த் திரைப்படமாகும். பிரபு, நக்மா ஆகியோர் முக்கியக் கதாபாத்திரங்களில் நடித்திருந்தனர். சித்ரா லெட்சுமணன், சித்ரா ராமு ஆகியோர் இணைந்து தயாரித்த இத்திரைப்படத்திற்கு தேவா இசையமைத்திருந்தார். இத்திரைப்படம் 1997 சனவரி 14 அன்று வெளியானது.
# பெரியதம்பி

## பாடல்கள்

இத்திரைப்படத்திற்கு தேவா இசையமைத்திருந்தார். பாடல் வரிகளை கவிஞர் வைரமுத்து எழுதியிருந்தார்.  
| "ஆவாரம்பூவு" | கிருஷ்ணராஜ் | 5:22 |  |
| --- | --- | --- | --- |
| "லெஃப்ட் ரைட்டு" | சுவர்ணலதா | 4:13 |  |
| "பூவுக்கு ஒரு கல்யாணம்" | மலேசியா வாசுதேவன், மனோ, சுவர்ணலதா | 5:17 |  |
| "தாஜ் மஹாலே" | ஹரிஹரன், அனுராதா ஸ்ரீராம் | 5:12 |  |
| "வெள்ளிக்கிழமை" | சுவர்ணலதா | 5:09 | } |
# மிசுடர். மகோரியம்சு வன்டர் எம்போரியம்

**மிசுடர். மகோரியம்சு வன்டர் எம்போரியம்**, 2007-ம் ஆண்டு வெளியான அமெரிக்க ஆங்கில நகைச்சுவைத் திரைப்படமாகும். இத்திரைப்படத்தை சாக் எல்ம் எழுதி இயக்க, மேன்டேட் பிக்சர்சு, வால்டன் மீடியா. ரிச்சர்ட் என். கிளாட்சுடைன் தயாரிக்க அல்க்சேண்டர் டெசுப்லாட்டும் ஆரோன் சிக்மென்னும் இசையமைத்திருந்தனர். டசுட்டின் ஆப்மேன், மாயசால பொம்மைகள் விற்கும் கடையை வைத்துள்ளார். நேடலி போர்ட்மன் அக்கடையின் ஊழியராக நடித்துள்ளார். சேசன் பேட்மன், கணக்காளராக அக்கடையில் வேலை பார்க்கிறார். சாக் மில்சு தொப்பி சேகரிப்பவராகவும் அக்கடையில் தன்னார்வலராகவும் உள்ளார். இத்திரைப்படம் 2007-ம் ஆண்டு நவம்பர் 16-ம் நாள் 20ஆம் சென்சுரி பாக்ஸ் நிறுவனத்தால் வெளியிடப்பட்டது.
# மிசுடர். மகோரியம்சு வன்டர் எம்போரியம்

## கதைச்சுருக்கம்

மாயாசால பொருட்களைக் கொண்ட ஒரு கடையினை வயதான எட்வார்ட் மகோரியம் என்றொருவர் நடத்துகிறார். அவர் தனக்கு 243 வயதென்றும் தனக்குப் பின் இக்கடையினை நடத்த அக்கடையின் ஊழியரும், பியானோ இசைக்கலைஞருமான மோலி மகோனி(நேடலி போர்ட்மன்) என்ற பெண்ணிடம் ஒப்படைக்கிறார். தன்னுடைய கணக்குகளை பார்த்துக்கொள்ள என்றி, என்றொரு கணக்காளரையும் பணிக்கு அமர்த்துகிறார். இவர்களுக்கு தினமும் அக்கடைக்கு வரும் எரிக் (சாக் மில்சு) என்ற சிறுவனும் உதவியாக இருக்கிறான்.  
தான் இறப்பதற்கு முந்தைய நாள் அனைவரிடமும் இதுபற்றி கூறுகிறார் மகோரியம், அவர் கடையிலுள்ள அனைத்துப் பொருட்களும் சோகத்தில் மூழ்குவதால் அப்பொருட்களின் நிறங்களையும் மாற்றிக்கொள்கிறது. இறுதியாக மகோரியம் இறந்தபிறகு என்றி மாயாசாலங்களை நம்புவதும், மோலிக்கு நம்பிக்கை வருவதும் என இனிமையாக நிறைவுறுகிறது.
# மிசுடர். மகோரியம்சு வன்டர் எம்போரியம்

## நடிப்பு

- எட்வார் மகோரியமாக, டசுடின் ஓப்மேன்
- மோலி மகோனேவாக நேடலி போர்ட்மன்
- என்றி வெசுடனாக சேசன் பேட்மேன்
- எரிக் ஆப்பிள்பாமாக சாக் மில்சு
# மிசுடர். மகோரியம்சு வன்டர் எம்போரியம்

## தயாரிப்பு

மார்ச்சு 2006 முதல் சூன் 6, 2006 வரையிலும் ரொறன்ரோவில் தயாரிப்பு பணி நடைபெற்றது. இத்திரைப்படத்தின் பெயர் நியூ செர்சியிலுள்ள சாக்கின் உறவினரின் பெயரில் அடிப்படையில் உருவாக்கப்பட்டது. 1999-ற்குப்பிறகு பிரபலமான கெர்மிட் த ஃபுராக் உருவத்தின் வாயிலாக இத்திரைப்படத்திலும் அதைப் போன்ற பாத்திரம் இணைக்கப்பட்டது.
# மிசுடர். மகோரியம்சு வன்டர் எம்போரியம்

## புதினம்

சூசேன் வெய்ன், என்பவரால் 2007-ம் ஆண்டு நாவலாக எழுதப்பட்டு வெளியானது இத்திரைப்படம்.
# மிசுடர். மகோரியம்சு வன்டர் எம்போரியம்

## வெளியீடு

*மிசுடர். மகோரியம்சு வன்டர் எம்போரியம்* திரைப்பட முன்னோட்டத்தில் நாடாலி போர்ட்மேனும் டசுடினும் கலந்துகொண்டனர். இதில் கிடைத்த பணத்தை பர்னார்டோ குழந்தைகள் காப்பகத்திற்கும் சில பிரித்தானிய நாடுகளிலுள்ள தொண்டு நிறுவனங்களுக்கும் கொடுக்கப்பட்டது.
# மிசுடர். மகோரியம்சு வன்டர் எம்போரியம்

## வெளியீடு

### வரவேற்பு

அமெரிக்காவில் நவம்பர் 16, 2007 அன்று வெளியான இத்திரைப்படம் சுமார் $9.6 மில்லியன் தொகையை 3,164 திரையரங்குகள் வாயிலாக முதல் வார இறுதியில் பெற்றது, பாக்சு ஆபிசுவில் 5-ம் இடத்தில் இருந்தது. அமெரிக்காவில் சுமார் $32.1 மில்லியனும், பிறபகுதிகளில் $35.4 மில்லியன தொகையுமாக சேர்ந்து மொத்தமாக $67.5 மில்லியன் வருமானம் பெற்றது இத்திரைப்படம். மெட்டாகிரிட்டிக் தளத்தில் நூற்றுக்கு நாற்பத்தி எட்டு மதிப்பெண்களும், பீர் டிராவர்சு இதனை 2007-ம் ஆண்டின் மோசமான திரைப்படமென்றும், குறிப்பிட்டிருந்தார். இது குழந்தைகளுக்கான படமென்று வில்லியம் அர்னால்டு தெரிவித்திருந்தார். மிக அதிகமான எதிர்மறை கருத்துகள் வந்தபோதும் இத்திரைப்படம் இரு விருதுகளை வென்றது.
# மிசுடர். மகோரியம்சு வன்டர் எம்போரியம்

## வெளியீடு

### பிற வடிவங்களில்

இத்திரைப்படம் குறுந்தகடுகளிலும், இலக்கமுறைப் பல்திறவாற்றல் வட்டுகளிலும், நீலக்கதிர் வட்டுகளிலும், 2008-ம் ஆண்டு மார்ச் 4-ம் நாள் வெளியானது.
# மிசுடர். மகோரியம்சு வன்டர் எம்போரியம்

## வெளியீடு

### விருதுகள்

**விருதுகளும் பரிந்துரைகளும்**  
| கோல்டன் ட்ரைலர், ஐஎப்எம்சிஏ விருதும் இளைய நடிகர் விருதும் | சிறந்த அசைவூட்டம்/குடும்ப திரைப்படம், சிறந்த அறிவியல் புனைவுக் கதைத் திரைப்படம் - முன்னனி இளைய நடிகர் | அலெக்சான்ட்ரே தெசுப்ளாட், ஆரோன் சிக்மேன் மற்றும் சாக் மில்சு | போட்டியாளர் | } |
| --- | --- | --- | --- | --- |
# வரகுக் கோழி

**வரகுக் கோழி** (lesser florican) என்பது பஸ்டார்ட் குடும்பத்தில் சிறிய பறவை. மேலும் சிபியோடைட்ஸ் பேரினத்தின் ஒரே உறுப்பினர் இதுவாகும். இந்தியத் துணைக்கண்டத்தில் உயரமான புல்வெளிகள், புதர்கள் உள்ள இடங்களில் இவை காணப்படுகிறன. இவற்றின் உறைவிடங்கள் அழிக்கப்படுவதாலும், இறைச்சிக்காக வேட்டையாடப்படுவதாலும் இவற்றின் எண்ணிக்கை பெருமளவு குறைந்துபோய் அரிய பறவை ஆகிவிட்டது. தமிழ்நாட்டிலிருந்த புல்வெளிகள் சீரழிக்கப்பட்டதால் இங்கிருந்த வரகுக்கோழிகளை் மறைந்துவிட்டன.
# வரகுக் கோழி

## விளக்கம்

இப்பறவை வீட்டுக் கோழி அளவு இருக்கும். ஆண் 46 செ.மீ நீளமும், பெண் 51 செ. மீ நீளமும் இருக்கும். மேல் அலகு கொம்பு நிறமான பழுப்பும், கீழ் அலகு மஞ்சள் கலந்த ஊண் நிறத்தில் இருக்கும். விழிப்படலம் மஞ்சள் அல்லது பழுப்பு நிறத்திலும், கால்கள் அழுக்கு மஞ்சள் நிறத்திலும் இருக்கும்.  
ஆண் பறவை இனப்பெருக்கக் காலத்தில் கருப்பும் வெண்மையுமாக தலையில் வளைந்த கருப்புக் கொண்டையோடு காட்சியளிக்கும். குளிர் காலத்தில் ஆண்பறவை பெண் பறவையை ஒத்ததாக இருக்கும்.  
பெண் பறவை மணல் நிறம் தோய்ந்த வெளிர் மஞ்சள் நிறமாக முதுகில் கருப்பு நிற அம்பு வடிவமான சிறு கோடுகளைக் காணலாம். தொண்டையிலும், மார்பிலும் இரு கருங்கோடுகள் காணப்படும். உச்சியும் நெற்றியும் கருப்பாக இருக்கும். ஆணைவிட சற்று பருத்ததாக பெண் பறவை இருக்கும்.
# வரகுக் கோழி

## பரவலும் வாழிடமும்

இந்த இனம் முன்னர் இந்தியத் துணைக்கண்டத்தின் பெரும்பகுதி முழுவதும் பரவலாக இருந்தது, ஆனால் இலங்கையில் இருக்கவில்லை. இது முக்கியமாக இந்தியாவின் நடு மற்றும் மேற்கு பகுதிகளில் இனப்பெருக்கம் செய்கிறது. பாக்கித்தானின் பலுசிஸ்தான் மாகாணத்தின் மக்ரான் கடற்கரையிலிருந்து வரலாற்றுப் பதிவுகள் உள்ளன. இந்த இனங்கள் மழைப்பொழிவுக்கு ஏற்ற வகையில் நகர்கின்றன, இதனால் இவற்றின் இருப்பு ஒழுங்கற்றதாக இருக்கலாம். இவற்றின் விருப்பமான வாழ்விடம் புல்வெளிகள் என்றாலும் இவை சில நேரங்களில் பருத்தி மற்றும் பருப்பு போன்ற வயல்களில் காணப்படுகின்றன. இனப்பெருக்கம் செய்யும் பகுதிகளாக தற்காலத்தில் முக்கியமாக குசராத், மத்தியப் பிரதேசம், தெற்கு நேபாளத்தின் சில பகுதிகள், ஆந்திரப் பிரதேசத்தின் சில பகுதிகள் மட்டுமே ஆகும்.
# வரகுக் கோழி

## நடத்தையும் சூழலியலும்

இந்த வரகுக் கோழி தனித்தனியாகவோ அல்லது ஜோடியாகவோ அடர்ந்த புல்வெளியில் அல்லது சில சமயங்களில் வயல்களில் காணப்படும். இனப்பெருக்க காலத்தில் ஆண் பறவைகள் பழங்குடி வேட்டைக்காரர்களால் எளிதில் சுட்டுக் கொல்லபடுகின்றன ஏனெனில் இவற்றின் காதல் ஊடாட்டத்தின் எளிதில் கண்டுபிடிக்கப்படுகின்றன. இது உண்பதற்கு நன்றாக இருக்கும் என்று கூறப்படுகிறது ஆனால் வங்காள புளோரிக்கன் இறைச்சியை விட தாழ்வாக கருதப்படுகிறது. இவை மற்ற பஸ்டர்டுகளை விட வேகமாக பறக்கின்றன. மேலும் பறக்கும் போது வாத்து போன்ற தோற்றத்தைக் கொடுக்கின்றன. நன்கு ஓடும் ஆற்றலும், பெரிய இறக்கைகளைப் பரப்பி நன்றாகப் பறக்கும் திறமையும் இதற்கு உண்டு.
# வரகுக் கோழி

## நடத்தையும் சூழலியலும்

### உணவுப்பழக்கம்

புதர் அதிகமாக இல்லாத வெளியிடங்களில் தத்துக்கிளி போன்ற பூச்சிகளையும், பல்லிகளையும், சிறுபாம்புகளையும் பிடித்துத் தின்னும். தானியங்களையும் தின்னும்.  
பொதுவாக வரகுக்கோழிகள் காலை அல்லது மாலை நேரங்களில் உணவு தேடுகின்றன. புதிதாக இடம்பெயர்ந்த பறவைகள் மட்டுமே, நாள் முழுவதும் உணவு தேடுகின்றன.  
இனப்பெருக்க காலத்தில், ஆண் பறவைகள் ஒரு விசித்திரமான கூக்குரலிட்டு அல்லது தட்டும் சத்தத்துடன் புல்லில் இருந்து திடீரென குதித்து, இறக்கைகளை அசைத்து களியாட்டம்போடும். இந்த குதியாட்டடங்கள் சுமார் மூன்று அல்லது அதற்கு மேற்பட்ட நிமிட இடைவெளியில் மீண்டும் மீண்டும் செய்கின்றன. இந்த காட்சிகள் முக்கியமாக அதிகாலை மற்றும் மாலை வேளைகளில் அரங்கேற்றபட்டுகின்றன. ஆனால் மேகமூட்டமான வானிலை உள்ள நாளில் பகளிலேயே இவ்வாறு ஆட்டம்போடும். இவ்வாறு ஆட்டம்போடும் பறவைகள் வேட்டைக்கு எளிதில் இலக்கானது கடந்த காலத்தில் இவற்றின் எண்ணிக்கை வாழ்ச்சியடைய காரணமானது.  
தரையில் சிறு குழியில் புதர்களிடையே கூடமைத்த பெண் பறவைகள் 3 முதல்4 வரையிலான (1.88 x 1.6 அங்குலம்) முட்டைகள் இடும். கூடு பொதுவாக அடர்ந்த புல்லில் இருக்கும். அடைகாத்தல் மற்றும் குஞ்சுகளை வளர்ப்பதில் பெண்கள் பறவைகள் மட்டுமே பங்கு கொள்கிறன. அடைகாக்கும் காலம் சுமார் 21 நாட்கள் ஆகும்.
# மேற்கத்திய டிராகோபான்

** மேற்கத்திய டிராகோபான்** (western tragopan) என்பது ஒரு ஒரு நடுத்தர அளவுள்ள கோழி இனத்தைச் சேர்ந்த பறவை ஆகும். இவை வடக்கு பாக்தித்தானில் உள்ள இமயமலைப் பகுதியான ஹசாராவில் இருந்து கிழக்கில் இந்தியாவின் உத்தரகண்ட் மாநிலம்வரையிலான பகுதியில் காணப்படுகின்றன. ஒரு காலத்தில் இமயமலைப்பகுதி முழுக்கக் காணப்பட்ட இந்த இனப் பறவைகள் மிகவும் அருகிப்போய் அச்சுறுத்தலுக்கு உள்ளாகி வருகின்றது.
வண்ணமிகு இப்பறவைகளில் ஆண் பறவை செந்நிறத்தில் வட்ட வடிவ வெண்புள்ளிகள் கொண்டு அழகாக இருக்கும். முகம் செந்நிறத்திலும், தொண்டைப்பகுதி நீல நிறத்திலும் இருக்கும். பெண்பறவைகள் சாம்பல் நிறத்தில் கருப்பு வெள்ளைப் புள்ளிகள் கொண்டிருக்கும். இது இமாச்சலப் பிரதேசத்தின் மாநிலப்பறவையாகும்.
# வட மாகாண சபையின் கொடி

**வட மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான வட மாகாண சபைக்கான கொடி ஆகும். இது 2007ம் ஆண்டு மே 22ம் தேதி ஏற்றுக்கொள்ளப்பட்டது.
# வட மாகாண சபையின் கொடி

## வரலாறு

1987ம் ஆண்டு, இந்திய-இலங்கை ஒப்பந்தப்படி, இலங்கையில் மாகாண சபைகள் உருவாக்கப்பட்டன. தமிழ் பேசும் மக்களைப் பெரும்பான்மையாகக் கொண்ட வட மாகாணமும், கிழக்கு மாகாணமும் தற்காலிகமாக இணைக்கப்பட்டு வடக்கு கிழக்கு மாகாண சபை என்ற பெயரில் ஒரு மாகாண சபை அமைக்கப்பட்டது. இதற்கு ஒரு கொடி இருந்தது. 2007 ஆம் ஆண்டில் இலங்கை நீதிமன்றம் ஒன்று வடக்கு, கிழக்கு மாகாண இணைப்புச் சட்டத்துக்குப் புறம்பானது எனத் தீர்ப்பளித்ததால், வடக்கு கிழக்கு மாகாண சபை, வட மாகாண சபை, கிழக்கு மாகாண சபை என இரண்டு மாகாண சபைகளாக ஆனது.  
இதனால் இரண்டு மாகாணங்களுக்கும் தனித்தனியான கொடிகள் தேவைப்பட்டன. இதைத் தொடர்ந்து 2007 ஆம் ஆண்டில் வட மாகாண சபைக்கும், கிழக்கு மாகாண சபைக்குமாக இரண்டு கொடிகள் வெளியிடப்பட்டன. அக்காலத்தில், கிழக்கு மாகாணத்தின் ஆளுனராகவும், வட மாகாணத்தின் பதில் ஆளுனராகவும் நியமிக்கப்பட்டிருந்த ரியர் அட்மிரல் மொகான் விஜேவிக்கிரம திருகோணமலையில் இந்தக் கொடிகளை 2007 மே மாதம் தலைமைச் செயலகத்தில் இடம்பெற்ற விழாவொன்றில் இரண்டு மாகாண சபைகளினதும் முதன்மைச் செயலாளர்களிடம் கையளித்தார்.
# கிழக்கு மாகாண சபையின் கொடி

**கிழக்கு மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான கிழக்கு மாகாண சபைக்கான கொடி ஆகும். இது 2007ம் ஆண்டு மே 22ம் தேதி ஏற்றுக்கொள்ளப்பட்டது.
# கிழக்கு மாகாண சபையின் கொடி

## வரலாறு

1987ம் ஆண்டு, இந்திய-இலங்கை ஒப்பந்தப்படி, இலங்கையில் மாகாண சபைகள் உருவாக்கப்பட்டன. தமிழ் பேசும் மக்களைப் பெரும்பான்மையாகக் கொண்ட கிழக்கு மாகாணமும், வட மாகாணமும் தற்காலிகமாக இணைக்கப்பட்டு வடக்கு கிழக்கு மாகாண சபை என்ற பெயரில் ஒரு மாகாண சபை அமைக்கப்பட்டது. இதற்கு ஒரு கொடி இருந்தது. 2007 ஆம் ஆண்டில் இலங்கை நீதிமன்றம் ஒன்று வடக்கு, கிழக்கு மாகாண இணைப்புச் சட்டத்துக்குப் புறம்பானது எனத் தீர்ப்பளித்ததால், வடக்கு கிழக்கு மாகாண சபை, வட மாகாண சபை, கிழக்கு மாகாண சபை என இரண்டு மாகாண சபைகளாக ஆனது.  
இதனால் இரண்டு மாகாணங்களுக்கும் தனித்தனியான கொடிகளின் தேவை ஏற்பட்து. இதைத் தொடர்ந்து 2007 ஆம் ஆண்டில் கிழக்கு மாகாண சபைக்கும், வட மாகாண சபைக்குமாக இரண்டு கொடிகள் வெளியிடப்பட்டன. அக்காலத்தில், கிழக்கு மாகாணத்தின் ஆளுனராகவும், வட மாகாணத்தின் பதில் ஆளுனராகவும் நியமிக்கப்பட்டிருந்த ரியர் அட்மிரல் மொகான் விஜேவிக்கிரம திருகோணமலையில் இந்தக் கொடிகளை 2007 மே மாதம் தலைமைச் செயலகத்தில் இடம்பெற்ற விழாவொன்றில் இரண்டு மாகாண சபைகளினதும் முதன்மைச் செயலாளர்களிடம் கையளித்தார்.
# மெய்யியல் குறிப்பேடுகள்

லெனினின் ***மெய்யியல் குறிப்பேடுகள்*** (*Philosophical Notebooks*) என்பது மெய்யியல் நூல்களைப் பற்றிய சுருக்கங்களும் ஆய்வுரைகளும் அடங்கிய குறிப்பேடுகள் ஆகும். இந்நூல்களில் அரிசுட்டாட்டில், எகல், போயர்பாக், காரல் மார்க்சு, தெபோரின் ஆகியவர்களது பணிகள் அடங்கும். லெனினின் இணைமுரணியல் பற்றிய குறிப்புகள் எதிரிணைகளின் இணைவும் முரணும் பற்றிய உருசிய, சீன ஆய்வுகளில் பெரும்தாக்கத்தை விளைவித்துள்ளன. இக்குறிப்பேடுகள் அறிஞர்களால் அடிக்கடி அவரது *பட்டறிவுத் திறனாய்வு * நூலுடன் எதிர்வைத்துப் பார்க்கப்படுகிறன.  
இக்குறிப்பேடுகளைப் பற்றிய சரியான விளக்கம் 1920களில் சோவியத் ஒன்றியத்தில் நிகழ்ந்த எந்திரத்தனமான விவாதம் குறித்த புரிதலுக்கும் சீனாவின் 1964இன் ஒன்று இரண்டாகப் பிரிதல் முரண்பாடு குறித்த புரிதலுக்கும் பெரும்பங்களிக்கும். இக்குறிப்பேடுகள் மெய்யியல் கருத்தினங்களை நுட்பமாக ஆய்கின்றன.
# மரகத அழகி

**மரகத அழகி** (*tailed jay*, *Graphium agamemnon*) என்பது பச்சை, கறுப்பு நிறங்களை அதிகமாககக் கொண்ட அழகிகள் குடும்பத்தைச் சேர்ந்த வெப்ப வலய பட்டாம் பூச்சியாகும். இது இந்தியா, இலங்கை முதல் தென்கிழக்கு ஆசியா, ஆவுத்திரேலியா ஆகிய இடங்களை தாயகமாகக் கொண்ட அச்சுறுத்தலுக்கு உள்ளாகாத இனமாகும்.
# வெந்தய வரியன்

**வெந்தய வரியன்** (*Danaus chrysippus*, *plain tiger*) என்பது நடுத்தர அளவுள்ள, ஆசியாவிலும் ஆப்பிரிக்காவிலும் காணப்படும் பட்டாம்பூச்சியாகும். இது வரியன்கள் குடும்பத்தையும் *டனாய்னே* துணைக்கும்பத்தையும் சேர்ந்த பட்டாம்பூச்சியாகும். இதன் போலியான நிறத் தோற்றம் பல இனங்கள் போன்று காட்சியளிக்கின்றது.  
இப்பட்டாம்பூச்சி முதன் முதலில் ஓவியத்தில் பயன்படுத்தப்பட்டதாக நம்பப்படுகிறது. எகிப்தின் அல்-உக்சுர் எனுமிடத்திலுள்ள 3500 வருடம் பழமையான சுதை ஓவியத்தில் இது வரையப்பட்டுள்ளது.  
- , Torben (1994): Butterflies of Egypt. *Saudi Aramco World*, issue 5 (September/October): 24-27.
# இமயமலை மோனல்

**இமயமலை மோனல்** (Himalayan monal) என்பது ஒரு பறவை ஆகும். இது நேபாளத்தின் தேசிய பறவை மற்றும் இந்தியாவின் உத்தராகண்டம் மாநிலத்தின் மாநிலப்பறவை ஆகும்.
இப்பறவைகளில் ஆண் பறவைக்கு ஒளிரும் பச்சை இறகுகளும், நீண்ட பச்சைக் கொண்டையும், நீலவண்ணக்கழுத்தும் இருப்பதால் பார்ப்பதற்கு மிக அழகாக்த் தோன்றும். பெண்பறவை பழுப்புவண்ண இறகுகளுடன் இருக்கும்.
# நாட்டு நீல அழகி

**நாட்டு நீல அழகி** (*Graphium doson*) வெப்பமண்டலப் பகுதிகளில் காணப்படும் கருப்புநிற அழகிவகை பட்டாம்பூச்சி ஆகும்.
# நாட்டு நீல அழகி

## தோற்றம்

இப்பூச்சிகள் 70 மிமீ முதல் 80 மிமீ வரை இருக்கும். உடலில் நீண்ட வெள்ளைக்கோடுகளைக் காணலாம். முன்னிறக்கைகளும் பின்னிறக்கைகளும் மேற்புறத்தில் கருப்பாக இருக்கும். நடுவில் வெளிர்நீலத்தில் சற்றே ஒளியூடுருவும் வகையிலான பட்டைத்திட்டுக்களும், நுனிகளில் வரிசையாக சிறு சிறு வெளிர்நீலப்புள்ளிகளும் காணப்படும். இறக்கைகளின் கீழ்ப்புறத்தில் மேல்புறத்தைப்போலவே குறிகள் இருக்கும். கூடுதலாக வெள்ளை நிறத்திலும் சிவப்பு நிறத்திலும் புள்ளிகள் இருக்கும். பின்னிறக்கைகளின் நுனி நீண்டிருக்கும். ஆணும் பெண்ணும் ஒரேபோல் இருக்கும்.
# நாட்டு நீல அழகி

## பரம்பல்

இது தென்கிழக்காசியா நெடுகிலும் பரவலாகக் காணப்படும் பட்டாம்பூச்சியாகும். அத்துடன் இலங்கையிலும் தென்னிந்தியாவிலும் தாழ்வான பகுதிகளில் காணப்படும். தவிர கிழக்குத்தொடர்ச்சி மலைகள், சாத்துப்புரா, மேற்கு வங்கம், அசாம், வங்க தேசம், இமய மலை அடிவாரம் ஆகிய இடங்களிலும் காணப்படும். சப்பானின் தெற்கு ஒன்ஃசூ பகுதிகளில் அரிதாகக் காணலாம்.
# நாட்டு நீல அழகி

## வாழிடம்

தாழ்வான மலைப்பாங்கான காடுகள், அடர்காடுகள், ஆற்றுப்படுகைக்காடுகள், இலையுதிர் காடுகள், பசுமைக்காடுகள் போன்ற இடங்களில் தென்படும்.
# நாட்டு நீல அழகி

## நடத்தை

நாட்டு நீல அழகிகள் பகல்முழுவதும் சுறுசுறுப்பாக இயங்கும். தொடர்ந்து நகர்ந்துகொண்டே இருக்கும். மார்ச்சு முதல் திசம்பர் வரை மிகுதியாகக் காணப்படும். விரைந்து பறக்கும். பொதுவாக இறக்கைகளை மடித்துப் படபடவென்று அடித்துக்கொண்டே மலர்களில் இருந்து தேனுறிஞ்சும். ஆண்பூச்சிகள் தனித்தோ கூட்டமாகவோ சேற்றில் உறிஞ்சும்.
# நாட்டு நீல அழகி

## உள்ளினங்கள்

- G. d. doson
- G. d. robinson
# நாட்டு நீல அழகி

## வாழ்க்கைப்பருவங்கள்

### முட்டை

வெளிர்மஞ்சள் நிறத்தில் உருண்டையாக இருக்கும் முட்டைகளை இலைகளின் அடியில் காணலாம்.
# நாட்டு நீல அழகி

## வாழ்க்கைப்பருவங்கள்

### கம்பளிப்புழு

கம்பளிப்புழு சற்றே நூற்புக் கதிர் வடிவில் இருக்கும். வளர்ந்த கம்பளிப்புழுக்கள் அடர்பழுப்பாகவோ புல்பச்சை நிறத்திலோ இருக்கும். நான்காம் உடற்பகுதியில் சிறிய, கூம்புவடிவ முட்கள் இருக்கும். நடுவில் நீலநிறத்திலும் சிற்றிலும் எலுமிச்சை நிறத்திலும் கருப்பு வளையங்களுடன் காணப்படும்.
# நாட்டு நீல அழகி

## வாழ்க்கைப்பருவங்கள்

### கூட்டுப்புழு

கூட்டுப்புழு வெளிர் பச்சையாக இருக்கும். தலையிலிருந்து தொண்டைப்பகுதிவரை செவ்வூதா நிறத்தில் கோடும் அதன்கீழே மஞ்சள்நிறத்தில் கோடும் இருக்கும்.
# நாட்டு நீல அழகி

## உணவுச்செடிகள்

இலவங்கப்பட்டை மரம் (*Cinnamomum verum*), செண்பகம் (*Magnolia champaca*), கொத்துகளா (*Miliusa tomentosa*), நெட்டிலிங்கம் (*Polyalthia longifolia*) போன்றவற்றின் இலைகளை கம்பளிப்புழுக்கள் உண்டு வாழும்.
# 1706

**1706** (MDCCVI) என்பது கிரெகொரியின் நாட்காட்டியில் ஒரு வெள்ளிக்கிழமையில் தொடங்கிய ஒரு சாதாரண ஆண்டு ஆகும். 11 நாட்கள் பின்தங்கிய பழைய யூலியன் நாட்காட்டியில் இது செவ்வாய்க்கிழமையில் தொடங்கியது.
# 1706

## நிகழ்வுகள்

- சனவரி 26 &ndash; எசுப்பானிய மரபுரிமைப் போர்: ஆத்திரியப் படையினரால் பவேரியா தொகுது கைப்பற்றப்பட்டமைக்கு எதிராக பவேரியர்களின் எழுச்சி 75 நாட்களுக்குப் பிறகு முடிவடைந்தது.
- சனவரி 26 &ndash; பெரும் வடக்குப் போர்: 34,000 சுவீடிய, போலந்துப் படைகளைக் கொண்ட ஒரு கூட்டணி குளிர்காலத்தில் கிரத்னோ என்ற அப்போதைய லித்துவேனிய நகரத்தை முற்றுகையிட்டு, 41,000 உருசிய, சாக்சன் படைகளுடன் மோதியது. ஏப்ரல் 10 வரை நீடித்த கிட்டத்தட்ட மூன்று மாத சண்டைக்குப் பிறகு, இப்போது பெலருசில் அமைந்துள்ள நகரத்தின் கட்டுப்பாட்டை சுவீடன் கைப்பற்ற்றியது.
- மார்ச்சு 27 &ndash; எத்தியோப்பியாவின் பேரரசர் முதலாம் இயாசுசு துறவறம் மேற்கொண்டு ஒரு மடாலயத்தில் ஓய்வு பெற்றதை அடுத்து, உயர் அதிகாரிகள் குழு எத்தியோப்பியாவின் பேரரசராக இயாசுசின் மகன் முதலாம் டெக்கில் கைமனோட்டை நியமித்தது.
- ஏப்ரல் 27 &ndash; எசுப்பானிய மரபுரிமைப் போர்: 1705 இல் இங்கிலாந்து கைப்பற்றிய பார்செலோனா நகரை, பிரான்சிய, எசுப்பானியப் படைகள் 14 நாட்கள் முற்றுகையின் பின்னர் தமது கட்டுப்பாட்டில் கொண்டு வந்தன.
- மே 12 &ndash; ஐரோப்பாவின் பெரும்பாலான பகுதியில் முழுமையான கதிரவ மறைப்பு அவதானிக்கப்பட்டது.
சிலை]]
- சூன் 9 &ndash; டென்மார்க்-நார்வேயின் நான்காம் பிரடெரிக் மன்னர் முதல் இரண்டு சீர்திருத்தத் திருச்சபையின் என்ரிக் புளூட்சாவ், பர்த்தலோமேயு சீகன்பால்க் ஆகிய லூத்தரன் மதப்பரப்புனர்களை (இன்றைய தமிழ்நாட்டில் உள்ள) தானிசு இந்தியா குடியேற்றத்திற்கு அனுப்பினார்.
- சூன் 28 &ndash; எசுப்பானிய மரபுரிமைப் போர்: போர்த்துக்கல் படையினர் மத்ரித் நகரைக் கைப்பற்றி, ஆப்சுபர்கு மரபின் ஆறாம் சார்லசை எசுப்பானியாவின் மன்னராக அறிவித்தனர். போர்பன் ஆட்சியாளர் ஐந்தாம் பிலிப்பு நாட்டை விட்டுத் தப்பி ஓடினார்.
- சூலை 22 &ndash; இசுக்காட்லாந்துக்கும் இங்கிலாந்துக்கும் இடையேயான ஒன்றிய ஒப்பந்தம் இலண்டனில் தேசிய சட்டமன்றங்களால் அங்கீகரிக்கப்பட்டது.
- ஆகத்து 4 &ndash; எசுப்பானிய மரபுரிமைப் போர்: ஐந்தாம் பிலிப்பு மன்னரின் எசுப்பானிய போர்பன் இராணுவம் மத்ரித்தை போர்த்துக்கீசரிடம் இருந்து மீளக் கைப்பற்றியது.
- அக்டோபர் - தோமசு டுவைனிங் முதலாவது தேனீர் அறையை இலண்டன் ஸ்ட்ராண்ட் 216 ஆம் இலக்கத்தில் திறந்தார். இது இன்றும் (2024) திறந்துள்ளது.
- நவம்பர் 4 &ndash; இசுக்காட்லாந்து நாடாளுமன்றம் 116 இற்கு 83 என்ற கணக்கில், இங்கிலாந்துடனான இசுக்காட்லாந்தின் இணைப்பையும், பெரிய பிரித்தானிய இராச்சியத்தை நிறுவவும் அனுமதி அளித்தது.
- நவம்பர் 15 &ndash; ஐந்து மாதங்களுக்கு முன்னர் தலாய் லாமா பதவியில் இருந்து அகற்றப்பட்ட ஆறாம் தலாய் லாமா கிங்காய் மாகாணத்தில் தலைமறைவாய் இருந்தபோது காணாமல் போனார், இவர் கொல்லப்பட்டிருக்கலாம் என நம்பப்படுகிறது.
- திசம்பர் 31 &ndash; பிரெஞ்சு இந்தியாவின் (இன்றைய புதுச்சேரியின்) முதலாவது தலைமை ஆளுநர் பிரான்சுவா மார்ட்டின் ஏழாண்டு பதவியின் பின்னர் ஓய்வு பெற்றார். இவருக்குப் பதிலாக பியேர் துலீவியர் புதிய தலைமை ஆளுநராக நியமிக்கப்பட்டார்.
# 1706

## பிறப்புகள்

- சனவரி 17 &ndash; பெஞ்சமின் பிராங்கிளின், அமெரிக்க மெய்யியலாளர், கண்டுபிடிப்பாளர் (இ. 1790)
- மார்த்தாண்ட வர்மர், திருவிதாங்கூர் அரசை நிறுவியவர் (இ. 1758)
# 1706

## இறப்புகள்

- சத்யாபினவ தீர்த்தர், இந்து மெய்யியலாளர்
- இராணி மங்கம்மாள், மதுரை ஆட்சியாளர்
# சுற்றும் வெள்ளையன் (பட்டாம்பூச்சி)

**சுற்றும் வெள்ளையன்** (*Psyche*, *Leptosia nina*) என்பது சிறிய அளவுள்ள, தென்கிழக்கு ஆசியாவிலும் இந்தியத் துணைக் கண்டத்திலும் காணப்படும் பட்டாம்பூச்சியாகும். வெள்ளையன்கள் குடும்பத்தைச் சேர்ந்த இது வெளிறிய மஞ்சள், வெள்ளை நிறங்களில் காணப்படும் அதன் மேல் சிறகில் கறுப்புப் புள்ளி காணப்படும்.
# தமிழ்நாடு அரசு அதிகாரிகள் நியமன வழக்கு 2015

**தமிழ்நாடு அரசு அதிகாரிகள் நியமன வழக்கு, 2015** என்பது தமிழ்நாடு அரசுப் பணியாளர் தேர்வாணையம், 2000 - 2001ஆம் ஆண்டில் தொகுதி 1-க்கான துணை ஆட்சியர், காவல் துறைத் துணைக் கண்காணிப்பாளர், மாவட்டப் பத்திரப் பதிவாளர் உள்ளிட்ட **தொகுதி 1** அலுவலர்களைத் தேர்ந்தெடுக்க நடத்திய போட்டித் தேர்வில், தேர்ச்சி பெற்ற 91 பேர்களுக்கு, தமிழக அரசு பதவி நியமனம் வழங்கியது குறித்த வழக்காகும்.
# தமிழ்நாடு அரசு அதிகாரிகள் நியமன வழக்கு 2015

## வரலாறு

தொகுதி 1-க்கான காலிப் பணியிடங்களை நிரப்பத் தமிழ்நாடு அரசுப் பணியாளர் தேர்வாணையம், 2000–2001–ம் ஆண்டில் நடத்திய போட்டித் தேர்வில் தேர்ச்சி பெற்ற 91 பேர்களுக்கு துணை ஆட்சியர் போன்ற அரசு உயர்பதவிகளுக்குத் தேர்ந்தெடுக்கப்பட்டு, 2005ஆம் ஆண்டில் பணி நியமனம் வழங்கப்பட்டது. அந்தத் தேர்வில் பல்வேறு முறைகேடுகள் நடந்திருப்பதாகக் கூறி நடராஜன் என்பவர் 2005–ம் ஆண்டு சென்னை உயர் நீதிமன்றத்தில் வழக்குத் தொடர்ந்திருந்தார்.  
வழக்கை விசாரித்த உயர் நீதிமன்றம், 91 பேரில் 83 பேர்கள் தேர்ச்சி பெற்றது செல்லாது என்றும், உடனடியாக அவர்களை அரசுப் பதவிகளில் இருந்து நீக்க வேண்டும் என்றும் தீர்ப்பு வழங்கியது.  
இந்தத் தீர்ப்பை எதிர்த்து பாதிக்கப்பட்ட அதிகாரிகள் மற்றும் தமிழ்நாடு அரசுப் பணியாளர் தேர்வாணையம் சார்பில் இந்திய உச்ச நீதிமன்றத்தில் மேல்முறையீடு செய்தது. சென்னை உயர் நீதிமன்றத்தின் தீர்ப்பை உச்ச நீதிமன்றம் உறுதி செய்தது.
# தமிழ்நாடு அரசு அதிகாரிகள் நியமன வழக்கு 2015

## வரலாறு

### இடைக்கால உத்தரவு

உச்ச நீதிமன்றத்தின் தீர்ப்பில் மாற்றம் கோரி பாதிக்கப்பட்ட அதிகாரிகள் மற்றும் தமிழ்நாடு அரசுப் பணியாளர் தேர்வாணையம் சார்பாக புதிய மனு தாக்கல் செய்தனர். மனுவை விசாரித்த உச்ச நீதிமன்றம், வழக்கில் தொடர்புடைய 83 அதிகாரிகளும் தொடர்ந்து தமிழக அரசுப் பதவியில் நீடிக்கலாம் என்று இடைக்கால உத்தரவை வழங்கியது.
# தமிழ்நாடு அரசு அதிகாரிகள் நியமன வழக்கு 2015

## வரலாறு

### இந்திய ஒன்றிய அரசுப்பணியாளர் தேர்வாணையத்தின் ஆய்வறிக்கை

இந்த வழக்கு விசாரணை நடைபெற்றுக் கொண்டிருந்த காலத்தில் தேர்ந்தேடுக்கப்பட்ட 91 பேரில், 15 பேர் வேறு பணிகளுக்கு சென்றுவிட்டனர், மூன்று பேர் மரணமடைந்து விட்டனர், ஒன்றிய அரசுப்பணியாளர் தேர்வாணையத்தின் மறு மதிப்பீட்டில் எட்டு பேர் மட்டும் தேர்ச்சி பெற்றிருந்தனர், எஞ்சியவர்கள் 65 பேர் மட்டுமே இவ்வழக்கில் தொடர்புடைய அரசு அதிகாரிகள்.  
இந்த வழக்கு தொடர்பான 65 பேரின் விடைத்தாள்களை ஆய்வு செய்து விரிவான அறிக்கை அளிக்க உச்ச நீதிமன்றம் பிறப்பித்த உத்தரவின்படிஒன்றிய அரசுப்பணியாளர் தேர்வாணையம் வழக்கு குறித்த 65 பேரின் விடைத்தாள்களை ஆய்வு செய்து அறிக்கையை உச்ச நீதிமன்றத்தில் தாக்கல் செய்தது.  
6 மே 2015 அன்று இந்த அறிக்கையை அனைத்து தரப்பினருக்கும் வழங்கவும், அதன் மீது ஏதேனும் மறுப்பு இருப்பின் அதனைக் குறித்து நான்கு வாரங்களுக்குள் எழுத்து மூலமாக உச்ச நீதிமன்றத்தில் தாக்கல் செய்ய உத்திரவிட்டது.
# தமிழ்நாடு அரசு அதிகாரிகள் நியமன வழக்கு 2015

## உச்ச நீதிமன்ற அமர்வு விசாரனை

ஒன்றிய அரசுப்பணியாளர் தேர்வாணையம் தாக்கல் செய்த அறிக்கையை விசாரிக்க, நீதியரசர்கள் அனில் ஆர். தவே மற்றும் தீபக் மிஸ்ரா ஆகியோர் கொண்ட உச்ச நீதிமன்ற அமர்வு இவ்வழக்கை விசாரணைக்கு எடுத்துக் கொண்டது.
# தமிழ்நாடு அரசு அதிகாரிகள் நியமன வழக்கு 2015

## தீர்ப்பு

இந்த வழக்கில் 1 சூலை 2014 அன்று இந்திய உச்ச நீதிமன்றம் வழங்கிய தீர்ப்பில் 83 அதிகாரிகளின் தேர்வு முறையற்றது என்று தீர்ப்பு வழங்கியது
# மத்திய மாகாண சபையின் கொடி

**மத்திய மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான மத்திய மாகாண சபைக்கான கொடி ஆகும். இது 1987ம் ஆண்டு நவம்பர் மாதம் 14ம் தேதி ஏற்றுக்கொள்ளப்பட்டது.
# மத்திய மாகாண சபையின் கொடி

## அமைப்பு

மத்திய மாகாணத்தின் கொடியின் நடுவில் சிவப்பு நிறச் சதுரத்தினுள் மஞ்சள் நிறத்திலான வாளேந்திய சிங்கம் காணப்படுகிறது. இச்சிவப்புச் சதுரத்தின் விளிம்பில் மஞ்சள் நிறக் கரையும், அதற்கு உள்ளே நான்கு மூலைகளிலும் அரசிலைச் சின்னங்களும் காணப்படுகின்றன. இதன் இரு பக்கங்களிலும் சிவப்பு நிற இரட்டைக் கோடுகளால் வரையப்பட்ட செவ்வகங்கள் உள்ளன. இவற்றுள், இடப்புறச் செவ்வகத்துள் சூரியனையும், சந்திரனையும் குறிக்கும் சின்னங்கள் ஒன்றன்கீழ் ஒன்றாக அமைந்துள்ளன. வலது பக்கச் செவ்வகத்தினுள் இரண்டு தாமரைச் சின்னங்கள் உள்ளன. இவை அனைத்தும் வெள்ளை நிறப் பின்னணியைக் கொண்டுள்ளன. இவ்வெள்ளை நிறப் பகுதியைச் சுற்றிலும், கொடியின் விளிம்பில் நாற்புறமும் சிவப்பு நிறப் பட்டையும், அப்பட்டையின் நடுவில் மஞ்சள் நிறத்தில் புள்ளிக் கோடும் உள்ளன.  
மேற்படி கொடியில் செந்நிறப் பின்னணியில் அமைந்த சிங்கம் இம்மாகானத்துள் அமைந்த கண்டி மாவட்டத்தையும், வெள்ளைப் பின்னணி மாத்தளை மாவட்டத்தையும், தாமரைச் சின்னங்கள் நுவரெலியா மாவட்டத்தையும் குறிக்கின்றன.
# துவட்டு சற்றுவூடு

**துவட்டு சற்றுவூடு**(*Stuart Chatwood*, பிறப்பு: அட்டோபர் 22, 1969
|-
|| 1995 || தி எட்சசு ஒவ்வு துவிலைற்று || ஆங்கிலம்
|-
|| 1996 || அல்கம்பிரா || ஆங்கிலம்
|-
|| 1997 || திரான்சுமிசன் || ஆங்கிலம்
|-
|| 1999 || திரித்திக்கு || ஆங்கிலம்
|-
||இலைவு அற்று தெ என்மோர் தியேட்டர் || ஆங்கிலம்
|-
| | 2000 || தாஞ்சன்சு: தெ தீ பாட்டி கலெட்சன் || ஆங்கிலம்
|-
| | 2001 || இலுமினேசன்சு || ஆங்கிலம்
|-
|| தி இண்டர்சோன் மந்திராசு || ஆங்கிலம்
|-
| | 2004 || செவன் சேக்கிள்சு || ஆங்கிலம்
|}
# துவட்டு சற்றுவூடு

## நிகழ்பட ஆட்ட இசைத்தொகுப்புகள்

- *உரோடு இராசு 3தி* (1998, ஈ. ஏ.)
- *என். எச்சு. எல். 2002* (2001, ஈ. ஏ.)
- *பிறின்சு ஒவ்வு பேர்சியா: தெ சாண்டுசு ஒவ்வு தைம்* (2003, இயுபிசொபிட்டு)
- *பிறின்சு ஒவ்வு பேர்சியா: வாரியர் வித்தின்* (2004, இயுபிசொபிட்டு)
- *பிறின்சு ஒவ்வு பேர்சியா: தெ தூ துரோன்சு* (2005, இயுபிசொபிட்டு)
- *பற்றிள்சு ஒவ்வு பிறின்சு ஒவ்வு பேர்சியா* (2005, இயுபிசொபிட்டு)
- *பிறின்சு ஒவ்வு பேர்சியா: இரிவீலேசன்சு* (2005, இயுபிசொபிட்டு)
- *பிறின்சு ஒவ்வு பேர்சியா: ரைவல் சுவோட்சு* (2007, இயுபிசொபிட்டு)
- *பிறின்சு ஒவ்வு பேர்சியா: தெ போலன் கிங்கு* (2008, இயுபிசொபிட்டு)
- *பிறின்சு ஒவ்வு பேர்சியா* (2008, இயுபிசொபிட்டு)
- *தாக்கெசுட்டு தங்கன்* (2015, இரெடு ஊக்கு தூடியோசு)
# துவட்டு சற்றுவூடு

## இதனையும் பார்க்க

- ராக் இசை
# பனைச் சிறகன்

**பனைச் சிறகன்** (*Common Palmfly*, *Elymnias hypermnestra*) என்பது தென் ஆசியாவிலும் இந்தியா துணைக்கண்டத்திலும் காணப்படும் பட்டாம்பூச்சியாகும். இது வரியன்கள் குடும்பத்தைச் சேர்ந்த "சட்டிரிட்" இன பட்டாம்பூச்சியாகும். இது தென்னை, வஞ்சி மரம், அகியவற்றிலிருந்து உணவைக் கொள்கின்றன.
# பனைச் சிறகன்

## குறிப்பு

- . 1997. The life histories of Asian butterflies vol. 1. Tokai University Press, Tokyo.
- . 2003. Notes on the common palm butterfly, *Elymnias hypermnestra undularis* (Drury) (Satyrinae) in India. Journal of the Lepidopterists' Society 57:147-149.
# செப்டம்பர் 2015

**செப்டம்பர் 2015** (*September 2015*), 2015 ஆம் ஆண்டின் ஒன்பதாவது மாதமாகும்.
# செப்டம்பர் 2015

## சிறப்பு நாட்கள்

- செப்டம்பர் 22 - கேதாரகௌரி விரதம் ஆரம்பம்
- செப்டம்பர் 23 - ஏனாதிநாத நாயனார் குருபூசை
- செப்டம்பர் 26 - நரசிங்க முனையரைய நாயனார் குருபூசை
- செப்டம்பர் 30 - உருத்திர பசுபதி நாயனார் குருபூசை
# செப்டம்பர் 2015

## இறப்புகள்

- செப்டம்பர் 6 - உ. இராதாகிருஷ்ணன், ஈழத்து வயலின் கலைஞர் (பி. 1943)
- செப்டம்பர் 9 - கந்தையா குணரத்தினம், இயற்பியலாளர், யாழ்ப்பாணப் பல்கலைக்கழக முன்னாள் துணைவேந்தர் (பி. 1934)
- செப்டம்பர் 11 - ஜோசப் ராஜேந்திரன், ஈழத்து மெல்லிசைப் பாடகர்
- செப்டம்பர் 13 - பிரயன் குளோஸ், இங்கிலாந்து துடுப்பாட்ட வீரர் (பி. 1931)
- செப்டம்பர் 14 - கௌதம நீலாம்பரன், தமிழக எழுத்தாளர் (பி. 1948)
- செப்டம்பர் 14 - இந்திக குணவர்தனா, இலங்கை இடதுசாரி அரசியல்வாதி (பி. 1943)
- செப்டம்பர் 17 - ஜக்மோகன் டால்மியா, பன்னாட்டுத் துடுப்பாட்ட அவை முன்னாள் தலைவர் (பி. 1940)
- செப்டம்பர் 23 - தயானந்த சரசுவதி சுவாமிகள், அத்வைத வேதாந்த ஆசிரியர் (பி. 1930)
# வடமத்திய மாகாண சபையின் கொடி

**வடமத்திய மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான வடமத்திய மாகாண சபைக்கான கொடி ஆகும். இது 1987ம் ஆண்டு நவம்பர் மாதம் 14ம் தேதி ஏற்றுக்கொள்ளப்பட்டது.
# வடமத்திய மாகாண சபையின் கொடி

## அமைப்பு

வடமத்திய மாகாண சபையின் கொடி ஏறத்தாழ இலங்கையின் தேசியக் கொடியின் அமைப்பை ஒத்தது. அரக்கு நிறப் பின்னணி அதன் நான்கு மூலைகளிலும் அரசிலை, கொடியின் இடப்புறத்தில் பச்சை, சிவப்பு நிறங்களில் இரண்டு நிலைக்குத்துப் பட்டைகள், முழுக் கொடியையும் சுற்றி மஞ்சள் நிறக் கரை என்பன தேசியக் கொடியை ஒத்தவை. ஆனால் தேசியக் கொடியில் இருப்பதுபோல் சிங்கம் இதில் இல்லை. அதற்குப் பதிலாக வெண்ணிறக் கரையுடன் கூடிய மஞ்சள் நிற வட்டத்துள் வடமத்திய மாகாணத்துக்குச் சிறப்பான பழங்கால நினைவுச் சின்னங்கள் உள்ளன. இவற்றுள் முதலாம் பராக்கிரமபாகுவின் சிலை, தாதுகோபம், பழைய கட்டிடமொன்றின் சரிந்த தூண் என்பவை அடங்குகின்றன.
# எரோசு

**எரோஸ்** அல்லது **ஈரோஸ்** (*Eros*) என்பவர் கிரேக்கத் தொன்மவியலில் காணப்படும் ஒரு கடவுள் ஆவார். இவர் கிரேக்கக் காதற் கடவுளான அப்ரோடிட்டின் மகன் ஆவார். உரோமத் தொன்மவியலில் இவருக்கு ஒப்பானவர் கியூபிட் ஆவார். இவர் கிரேக்கத் தொன்மவியலுக்கு அமைவாக ஆசை அல்லது விருப்பத்தின் கடவுள் ஆவார். இவர் கிரேக்க ஆதிக் கடவுளருள் ஒருவராகக் கருதப்படுகின்றார். இவருடைய வாழிடம் ஒலிம்பியா ஆகும்.
# சீனக் கணிதவியலாளர்கள் பட்டியல்

## செவ்வியற்காலச் சீனக் கணிதவியலாளர்கள்

- ழிங் பேங்: கி.மு 78 - 37
- லியூ சின்: கி.மு 50 – கி.பி 23
- ழாங் கெங்: கி.பி 78-139
- சை யாங்: கி.பி 132-192
- லியூ கியூ: கி.பி 200 கள்
- சுன் திழூ: கி.பி 3 ஆம் - 5 ஆம் நூற்றாண்டு
- ழூ கோங்ழி: கி.பி 429–500
- ழூ கெங்ழி: கி.பி. 450 – கி.பி. 520
# சீனக் கணிதவியலாளர்கள் பட்டியல்

## இடைநிலைப் பேரரசு சீனக் கணிதவியலாளர்கள்

- ழென் லுவான்: 535-566
- வாங் சியாதுங்: 580–640
- இலி சுன்பெங்: 602–670
- யி சிங்: 683–727
- வீய் பூ: 11 ஆம் நூற்றாண்டு
- யியா சியான்: 1010-1070
- சு சோங்: 1020-1101
- சென்குவோ: 1031–1095
- இலி ழீ: 1192–1279
- குவின் யியூழ்சாவோ: 1202–1261
- குவோ சோவுயிங்: 1231–1316
- யாங் கியூ: 1238–1298
- ழூ சியீ: 1249-1314
# சீனக் கணிதவியலாளர்கள் பட்டியல்

## பிந்தையப் பேரரசு சீனக் கணிதவியலாளர்கள்

- செங்தவீய்: 1533–1606
- ழூ ழையூ: 1536–1611
- சு குவாங்கி: 1562–1633
- மிங் காது: 1692- 1763
- இலிரூய்: 1768–1817
- இலி சான்லான்: 1810–1882
- சியோங் குவிங்லாய்: 1893–1969
- Su Buqing: 1902–2003
- Pao-Lu Hsu: 1910–1970
- Hua Luogeng: 1910–1985
- Ke Zhao: 1910–2002
- Shiing-Shen Chern: 1911–2004
# சீனக் கணிதவியலாளர்கள் பட்டியல்

## நிகழ்காலச் சீனக் கணிதவியலாளர்கள்

- Chien Wei-zang: 1912–2010
- Ky Fan: 1914–2010
- Chia-Chiao Lin: 1916–2013
- Wu Wenjun: பி. 1919
- Gu Chaohao: 1926–2012
- Daoxing Xia: பி. 1930
- Wang Yuan: பி. 1930
- Chen Jingrun: 1933–1996
- Pan Chengdong: 1934–1997
- Yum-Tong Siu: பி. 1943
- Peng Shige: பி. 1947
- Shing-Tung Yau: பி. 1949
- Yitang Zhang: பி. 1955
- காங் தியான்: பி. 1958
- ஷௌ-வூ ழாங்: பி. 1962
- கெஃபெங் லியூ பி. 1965
- தெரென்சு தாவோ: பி. 1975
# ரேடியோ பெட்டி (திரைப்படம்)

வானொலிப் பெட்டி கேட்கும் பழக்கம்கொண்ட முதியவரைப் பின்னணியாகக் கொண்டு உருவாக்கப்பட்ட **ரேடியோ பெட்டி, திரைப்படம்** கொரியாவின் பிரபலமான பூசான் திரைப்பட விழாவில் போட்டியிட தேர்வுசெய்யப்பட்டுள்ளது. சரியாகக் காது கேட்காத ஒரு முதியவர் பழைய வானொலிப் பெட்டியை சத்தமாக வைத்துக் கேட்பதும், அதனால் வீட்டில் ஏற்படும் பிரச்சனைகளுமே இந்தப் படத்தில் விளக்கப்பட்டுள்ளது. முதியவர்களின் உளவியல் ரீதியான பிரச்சினையை விளக்கும் திரைப்படமாகும்.  
*ரேடியோ பெட்டி* திரைப்படம், பூசான் திரைப்பட விழாவில் முதன் முதலாகப் போட்டிக்கெனத் தேர்வுசெய்யப்பட்டிருக்கும் தமிழ்த் திரைப்படமாகும்  
**ரேடியோ பெட்டி, திரைப்படம்** 83 நிமிடங்கள் ஓடக் கூடியது. இப்படத்தில் லட்சுமணன், டி.வி.வி.ராமானுஜம், ஷோபனா மோகன், நிவாஸ் ஆதித்தன் மற்றும் பலர் நடித்திருக்கிறார்கள். சரவண நடராஜன் ஒளிப்பதிவு செய்திருக்கிறார். ரிச்சர்ட் போர்டு இசையமைத்துள்ளார். தயாரிப்பு நிர்வாகத்தை சுரேஷ் செல்வராஜன் கவனித்துள்ளார். இப்படத்தை எழுதி அரி விசுவநாத் எழுதி, இயக்கியுள்ளார்.
# கால்சியம் குளுக்கோனேட்டு

**கால்சியம் குளுக்கோனேட்டு** *(Calcium gluconate)* என்பது ஒரு கனிமச் சேர்க்கைப் பொருளாகும். குளுக்கோனிக் அமிலத்தை சுண்ணாம்பு அல்லது கால்சியம் கார்பனேட்டுடன் சேர்த்து நடுநிலையாக்கம் செய்வதன் மூலமாக கால்சியம் குளுக்கோனேட்டு தயாரிக்கப்படுகிறது.  
அடிப்படையான சுகாதாரத்திற்குத் தேவையான மிக முக்கியமான மருந்துகளின் பட்டியலில், கால்சியம் குளுக்கோனேட்டு ஒரு அத்தியாவசியமான மருந்து என உலக சுகாதார அமைப்பு பட்டியலிட்டுள்ளது.
# கால்சியம் குளுக்கோனேட்டு

## மருத்துவப் பயன்கள்

### சுண்ணாம்புச்சத்துக் குறைபாடு

இரத்தத்தில் கால்சியம் பற்றாக்குறை உள்ளவர்களுக்கு 10% கால்சியம் குளுக்கோனேட்டுக் கரைசலை நரம்புகள் வழியாக உட்செலுத்தி சிகிச்சை அளிப்பது மிகவும் பரவலாக பயன்படுத்தப்படும் சிகிச்சை முறையாகும். செலுத்தப்படும் கால்சியத்தின் இவ்வடிவம் கால்சியம் லாக்டேட்டுவாக உறிஞ்சப்படுவதில்லை. மற்றும் அது 0.93 (930 மி.கி / டெ.லி) சதவீத கால்சியம் அயனியை மட்டுமே கொண்டிருக்கிறது. (1 கிராம் எடையுள்ள கரைபொருள் 100 மி.லி கரைப்பானில் கரைந்து 1 சதவீதக் கரைசலை எ/ப உருவாக்க வேண்டும் என்பது வரை யறையாகும்.) எனவே இரத்தத்தில் கால்சியம் பற்றாக்குறை கடுமையாக இருக்கும் நிகழ்வுகளில் கால்சியம் குளுக்கோனேட்டுக்குப் பதிலாக கால்சியம் குளோரைடு கொடுக்கப்படுகிறது.
# கால்சியம் குளுக்கோனேட்டு

## மருத்துவப் பயன்கள்

### மிகை மக்னீசியம் சல்பேட்டு கட்டுப்படுத்தியாக

எப்சம் உப்பு எனப்படும் மக்னீசியம் சல்பேட்டு தேவைக்கு அதிகமாக உடலில் அளவு மீறும் போது அதைக் கட்டுப்படுத்த கால்சியம் குளுக்கோனேட்டு பயன்படுத்தப்படுகிறது. திடீர் நோய் தாக்கத்தில் இருந்து கருவுற்ற பெண்களைக் காப்பாற்ற முன்காப்பாக எப்சம் உப்புகள் கொடுக்கப்படுவது வழக்கமாகும்.கருவுற்ற மகளிர் குறைப்பிரசவத்திற்கு ஆளாகும் போது தொடர்ந்து மக்னீசியம் சல்பேட்டு கொடுக்கப்படுவதில்லை. பக்க விளைவில்லாத மேம்பட்ட வேறு மகப்பேறு மருந்துகள் இங்கு பயன்படுத்தப்படுகின்றன. அளவுக்கு மீறிய மக்னீசியம் சல்பேட்டு நஞ்சாக உடலுக்கு தீங்கிழைக்கிறது. இதனால் சுவாசக் குறைவும் தசைநாண் மீட்சிகளில் தொய்வும் ஏற்படவும் கூடும். இவ்விடத்தில்தான் கால்சியம் குளுக்கோனேட்டு எதிர்வினை புரிந்து மக்னீசியம் சல்பேட்டைக் கட்டுப்படுத்துகிறது.
# கால்சியம் குளுக்கோனேட்டு

## மருத்துவப் பயன்கள்

### ஐதரோ புளோரிக் அமிலத் தீக்காயச் சிகிச்சையில்

ஐதரோ புளோரிக் அமிலத்தினால் உண்டாகும் தீக்காயங்களுக்குச் சிகிச்சை அளிக்க கால்சியம் குளுக்கோனேட்டு கூழ்மங்கள் பயன்படுகின்றன. இவை ஐதரோ புளோரிக் அமிலத்துடன் வினைபுரிந்து கரையாத நச்சுத்தன்மையற்ற கால்சியம் புளோரைடாக மாறிவிடுகிறது.
# கால்சியம் குளுக்கோனேட்டு

## மருத்துவப் பயன்கள்

### உயர் பொட்டாசியம் அளவைக் கட்டுப்படுத்துவதில்

இரத்தத்தில் பொட்டாசியம் அளவு மிகுதியாகும் பொழுது இதயத்தை பாதிப்பிலிருந்து காக்கும் முகவராக கால்சியம் குளுக்கோனேட்டு பயன்படுகிறது. பொட்டாசியம் அளவில் எந்தவிதமான மாற்றத்தையும் இது செய்வதில்லை என்றாலும் இதயத் தசைகளின் செயல்பாட்டைக் கண்காணிக்கிறது. இதயத் துடிப்பின் சீர்பிறழ்வுகள் வளர்வதைக் குறைக்கிறது.
# கால்சியம் குளுக்கோனேட்டு

## மருத்துவப் பயன்கள்

### கருப்பு விதவைச்சிலந்தி கடிச் சிகிச்சையில்

பெருஞ்சிலந்தி குடும்ப வகையைச் சார்ந்த கருப்பு விதவைச்சிலந்தி கடியினால் உண்டாகும் குழைமசந்திச் சீர்குலைவு சிகிச்சையில் கால்சியம் குளுக்கோனேட்டு பயன்படுகிறது. பெரும்பாலும் தசைத் தளர்த்தியாக இது ஒன்றிப்போகிறது. இருந்தாலும் இச்சிக்கிச்சை நடைமுறைப்படுத்த முடியாத நிலையிலேயே உள்ளது.
# கால்சியம் குளுக்கோனேட்டு

## பக்க விளைவுகள்

குமட்டல் , மலச்சிக்கல், வயிற்று எரிச்சல் போன்ற பக்க விளைவுகளை கால்சியம் குளுக்கோனேட்டு உண்டாக்குகிறது. விரைவாக இதை நரம்பு வழியாகச் செலுத்தும்போது அதிகளவு கால்சியம் இரத்தத்தில் மிகுந்து அதனால் நாளவிரிவு மற்றும் இதயத்துடிப்பு பிறழ்வுகள், இரத்த அழுத்தக் குறைவு மற்றும் குறை இதயத் துடிப்பு முதலிய பாதிப்புகள் உண்டாகலாம். குழாய் கசிவினால் வெளியாகும் கால்சியம் குளுக்கோனேட்டால் உயிரணு அழற்சி ஏற்படலாம். நரம்புகள் வழியாக இதைச் செலுத்தும் போது அப்பகுதியில் திசு இறப்பு மற்றும் சீழ்கட்டிகள்
தோன்றலாம்.
சிறுநீர்ப் பெருக்கம், உப்புமிகைச் சிறுநீர், சிறுநீரகத்தில் பிளாசுமா ஓட்டம் முதலான பாதிப்புகள், குளோமருல நீரகவழல் விகிதம் மற்றும் இரைப்பை சுரப்படக்குதல் ஆகிய பாதிப்புகளும் ஏற்படவும் வாய்ப்பு உள்ளது.
# கால்சியம் அசைடு

**கால்சியம் அசைடு** (Calcium azide) என்பது CaN<sub>6</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும்
# கால்சியம் அசைடு

## தயாரிப்பு

ஐதரசோயிக் அமிலம் மற்றும் கால்சியம் ஐதராக்சைடு இவற்றினிடையில் நிகழும் வடிகட்டும் வினையில் கால்சியம் அசைடு தோன்றுகிறது.
# கால்சியம் அசைடு

## முன்பாதுகாப்பு

கால்சியம் அசைடு தாக்கங்களால் பாதிக்கப்படுகிறது. இதன் விளைவாக வெடித்தல் மற்றும் தீப்பற்றி எரிதல் ஆகியன நிகழும் வாய்ப்பும் உண்டு.
# அங்கேரியக் கணிதவியலாளர்கள் பட்டியல்

இது அங்கேரியக் கணிதவியலாளர்களின் பட்டியலாகும். பெயர்வரிசை அங்கேரிய முறையில் உள்ளது.  
- அலெக்சிட்சு கிரிகொர்கி (1899–1978)
- அரானி தானியேல்
- லாழ்சுலோ பாபாய் (1950–அண்மைவரை), பவுல் எர்தோசுப் பரிசு
- இம்ரே பாரானி (1947–அண்மைவரை ), பவுல் எர்தோசுப் பரிசு
- யோழ்செஃப் பெக் (1952-அண்மைவரை ), பவுல் எர்தோசுப் பரிசு
- பேலா பொல்லோபாசு (1943–அண்மைவரை ), முதுவர் வைட்ஃஎட் பரிசு
- போல்யாய் பர்காசு (1775–1856)
- போல்யாய் யானோசு (1802–1860) இவர் பத்து மொழிகளில் பேச வல்லவர். யூக்லீடுசாரா அமைப்பு சமன்பாடுகளில் வல்லுநர்.
- ராவுல் போட் (1923–2005), சுட்டீலே பரிசு
- ஆகோசு சாசார் (1924– அண்மைவரை)
- சந்தோர் சோர்கோ, பவுல் எர்தோசுப் பரிசு (1947–2008)
- தரோழ்சி ழோல்தான், பவுல் எர்தோசுப் பரிசு
- எர்தோசுப் பால் (1913–1996)
- எவா தார்டோசு ( 1957- அண்மைவரை)
- ஃபிழேர் லிபோட் (1880–1959)
- ஃபெல்லகி பீட்டர் இவான் (1935– அண்மைவரை)
# கால்சியம் பென்சோயேட்டு

**கால்சியம் பென்சோயேட்டு** *(Calcium benzoate)* என்பது Ca(C<sub>7</sub>H<sub>5</sub>O<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். பென்சோயிக் அமிலத்தினுடைய கால்சியம் உப்பான இச்சேர்மம் உணவுத் தொழிற்சாலைகளில் பாதுகாப்புப் பொருளாக உபயோகப்படுத்தப்படுகிறது. உணவுக் கூட்டுப் பொருளுக்கான இதனுடைய ஐ எண் 213 மற்றும் சர்வதேச திட்ட எண்ணிடலில் இதனுடைய உணவுக் கூட்டுப் பொருளுக்கான எண் ச.தே.தி எண் 213 ஆக குறிக்கப்படுகிறது. ஐரோப்பிய ஒன்றியம், ஐக்கிய அமெரிக்கா, ஆத்திரேலியா மற்றும் நியூசிலாந்து நாடுகளில் கால்சியம் பென்சோயேட்டு ஒரு உணவுக் கூட்டுப்பொருளாக அங்கீகரிக்கப்பட்டுள்ளது.  
கால்சியம் மற்றும் அதனுடன் தொடர்புடைய பிற உலோகங்களின் கால்சியம் கார்பாக்சிலேட்டு வழிப்பொருட்கள் யாவும் அணைவுச் சேர்மங்களாகும். பொதுவாக இவற்றின் ஒருங்கிணைப்பு எண் 8 ஆகும். தவிர கார்பாக்சிலேட்டுகள் Ca-O பிணைப்புகளாக உருவாகின்றன. இவற்றின் நீரேறும் அளவு மற்றொரு மாறுபடும் பொருளாகக் கருதப்படுகிறது.
# அரவிந்தன் (திரைப்படம்)

**அரவிந்தன்** (*Aravindhan*) 1997-இல் டி. நாகராஜன் இயக்கத்தில் வெளியான ஓர் இந்தியத் தமிழ்த் திரைப்படமாகும். சரத்குமார், பார்த்திபன், நக்மா, ஊர்வசி, பிரகாஷ் ராஜ் ஆகியோர் முக்கியக் கதாபாத்திரங்களில் நடித்திருந்தனர். இப்படத்திற்கு யுவன் சங்கர் ராஜா இசையமைத்திருந்தார். இது, இவர் இசையமைத்த முதல் திரைப்படமாகும். இத்திரைப்படம் எதிர்பார்த்த அளவிற்கு வெற்றியைப் பெறவில்லை. இத்திரைப்படம், 1968ஆம் ஆண்டில் 44 பேர் உயிருடன் எரித்து படுகொலை செய்யப்பட்ட கீழ்வெண்மணி படுகொலையினை அடிப்படையாகக் கொண்டு உருவாக்கப்பட்டது.
# செப்பு உற்பத்தி செய்யும் நாடுகளின் பட்டியல்

**செப்பு உற்பத்தி செய்யும் நாடுகளின் பட்டியல்** (List of countries by copper production) என்பது செப்பு எனப்படும் தாமிரத்தை உற்பத்தி செய்யும் நாடுகளின் பட்டியலாகும். இப்பட்டியல் 2014 ஆம் ஆண்டு சுரங்கத்தில் இருந்து வெட்டியெடுக்கப்பட்ட தாமிரத்தின் அளவை அடிப்படையாகக் கொண்டு தயாரிக்கப்பட்ட பட்டியலாகும்.  
தாமிரத்தை அதிகமாகப் பெற்றுள்ள நாடுகள் பொதுவாக அவற்றை உருக்கி எடுத்துக் கொள்ளும் வகையில் மற்ற நாடுகளுக்கு ஏற்றுமதி செய்கின்றன. ஒரு நாட்டின் செப்பு உற்பத்தியானது, உருக்கி எடுத்து செய்யும் உற்பத்தி மற்றும் சுரங்கத்தில் இருந்து வெட்டியெடுக்கப்பட்ட தயாரிப்பு இரண்டும் பெரிதும் வேறுபடுகின்றன.  
| தரம் | நாடு/பகுதி | 2014 இல் செப்பு உற்பத்தி (ஆயிரம் டன்கள்) |
| --- | --- | --- |
| உலகம் | 18,700 |  |
| 1 | சிலி | 5,800 |
| 2 | சீனா | 1,620 |
| 3 | பெரு | 1,400 |
| 4 | அமெரிக்கா | 1,370 |
| 5 | காங்கோ மக்களாட்சிக் குடியரசு | 1,100 |
| 6 | ஆத்திரேலியா | 1,000 |
| 7 | உருசியா | 850 |
| 8 | சாம்பியா | 730 |
| 9 | கனடா | 680 |
| 10 | மெக்சிகோ | 520 |
| 11 | கசக்ஸ்தான் | 430 |
| 12 | போலந்து | 425 |
| 13 | இந்தோனேசியா | 400 |
| மற்ற நாடுகள் | 2,400 | } |  
சென்ற நூற்றாண்டின் ஒப்பீட்டு அளவுகள்.  
| தரம் | நாடு/பகுதி | 1907 இல் செப்பு உற்பத்தி (ஆயிரம் மெட்ரிக் டன்கள்) |  |
| --- | --- | --- | --- |
| உலகம் | 723 |  |  |
| 1 | அமெரிக்கா | 399 |  |
| 2 | மெக்சிகோ | 61 |  |
| 3 | எசுப்பானியா மற்றும் போர்ச்சுக்கல் | 50 |  |
| 4 | ஜப்பான் | 50 |  |
| 5 | ஆஸ்திரலேசியா | 42 |  |
| 6 | சிலி | 27 |  |
| 7 | செருமனி | 21 |  |
| 8 | உருசியா | 15 | } |
# வெண் கறுப்புச் சிறகன்

**வெண் கறுப்புச் சிறகன்** (*Common Sailer*, *Neptis hylas*) என்பது பொதுவாக தென்கிழக்கு ஆசியாவிலும் இந்திய துணைக்கண்டத்திலும் காணப்படும் பட்டாம்பூச்சியாகும். இது வரியன்கள் குடும்பத்தைச் சேர்ந்தது. இது ஆழமற்ற சிறகடிப்பினால் விறைப்பான சறுக்கும் பறப்பை பெறக்கூடியது.  
ஈரமான பருவநிலையில் இதன் தோற்றத்தில் சிறிய வேறுபாடு காணப்படும். வெண் நிறப்பகுதி குறுகியும் மண் நிறத்தில் சற்று கருமையும் மேற்பக்கப் புள்ளியிலும் ஓரங்களிலும் அகலமான கருப்பு நிறம் காணப்படும்.
# வடமேல் மாகாண சபையின் கொடி

**வடமேல் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான வடமேல் மாகாண சபைக்கான கொடி ஆகும். இது 1987ம் ஆண்டு நவம்பர் மாதம் 14ம் தேதி ஏற்றுக்கொள்ளப்பட்டது.
# வடமேல் மாகாண சபையின் கொடி

## அமைப்பு

வடமேல் மாகாணக் கொடியில் மண்ணிறத்தில் எருமை, அதற்கு இருபக்கமும் மஞ்சள் நிறப் பின்னணியில் சந்திரன் சூரியனின் குறியீடுகளும் வெள்ளை நிறப் பின்னணியில் காணப்படுகின்றன. கொடிக்கு மண்ணிறத்தில் கரையும் உள்ளது.
# தம்பிலுவில் கல்வெட்டு

பாதுகாக்கப்பட்டு வரும் பழைய கற்றூண்களில் தம்பிலுவில் கல்வெட்டும் ஒன்றாகும்.]]
**தம்பிலுவில் கல்வெட்டு** என்பது, கிழக்கிலங்கையின் தம்பிலுவில் கிராமத்தில் கிடைத்த தூண் கல்வெட்டு ஆகும். இது, ஏழாம் விஜயபாகு மன்னனால் சிவஞான சங்கரர் கோவிலுக்கு "வோவில்" எனும் நீரேரி தானமாக வழங்கப்பட்டமையைக் குறிப்பிடுகின்றது.
# தம்பிலுவில் கல்வெட்டு

## கண்டுபிடிப்பு

தம்பிலுவில் அம்மன் கோவிலில் கேட்பாரற்றுக் கிடந்த இக்கல்வெட்டை, 1800களின் பிற்பகுதியில், பிரித்தானிய இலங்கை அரசில் பணி புரிந்த "கியூ நெவில்" என்பவர் அடையாளங்கண்டுகொண்டார்.
# தம்பிலுவில் கல்வெட்டு

## வாசகம் பற்றிய கருத்து

விசயபாகு எனும் மன்னன், "வோவில்" என்பதைத் தன் பத்தாம் ஆட்சியாண்டின் தை இருபதாம் நாளில், சிவஞான சங்கரர் கோவிலுக்குத் தானம் கொடுத்ததை இச்சாசனம் குறிப்பிடுகின்றது. கோட்டை இராச்சியத்தை பொ.பி 1509-1521 வரை ஆண்ட ஏழாம் விஜயபாகு மன்னனே இச்சாசனத்தை அமைத்ததாக, பல ஆய்வாளர்கள் கருதுகின்றனர். இக்கல்வெட்டு கிடைத்த தம்பிலுவில் கண்ணகி அம்மன் ஆலயம், முன்பு "சிவஞானசங்கரர் கோவில்" என்ற பெயரில் சிவன் கோவிலாக விளங்கியதா என்பதை உறுதிப்படுத்துவதற்குப் போதுமான சான்றுகள் கிடைக்கவில்லை.  
இதிற் குறிக்கப்பட்டுள்ள "வோவில்" என்பது, மட்டக்களப்பின் அக்கரைப்பற்றுப் பகுதியில், தம்பிலுவில்லில்இருந்த மிகப்பெரிய நீரேரி எனும் குறிப்பு, ஒல்லாந்தர் கால இலங்கை வரைபடங்களில் காணப்படுகின்றது. மட்டக்களப்புப் பூர்வ சரித்திரம் நூலிலும், சங்கமன்கண்டியருகே மனுநேய கயவாகு மன்னனால், முப்பத்திரண்டு மதகுகளுடன் இருபத்தாறு ஏரிகளை இணைத்து பெரும் ஏரி அமைத்து விவசாயத்துக்கு வழங்கப்பட்ட குறிப்பொன்று காணப்படுகின்றது. இன்று உவர்நீரேரியாகக் காணப்படும் "தாண்டியடிக் களப்பே" இந்த "வோவில்" ஏரி ஆகலாம்.  
இதை விசயபாகு மன்னன் மீண்டும் கோவிலொன்றுக்குத் தானம் செய்யவேண்டிய அவசியம் என்னவென்று புரியவில்லை. கோவிலுக்கு உரித்தான விவசாய நிலத்தையும், இவ்வேரியையும் வேறு யாரும் அடாத்தாகப் பிடித்திருக்கலாம்.அவர்களிடமிருந்து மன்னன் ஏரியைப் பறிமுதல் செய்து கோவிலுக்கு மீள ஒப்படைத்து, அறம் மீறினால் கங்கையோரம் பசுவைக் கொன்ற பாவம் பெறுவீர் எனத் தீச்சொல்லிட்டு இக்கல்வெட்டை மன்னன் அமைத்திருக்கலாம்.
# தம்பிலுவில் கல்வெட்டு

## மேலும் பார்க்க

- தம்பிலுவில்
- காலி மும்மொழி கல்வெட்டு
- திருக்கோணேச்சரக் கல்வெட்டு
# டோரதி ஸ்டிரெய்ட்

**டோரதி ஸ்டிரெய்ட்** (*Dorothy Straight*, பிறப்பு: 25 மே 1958 வாசிங்டன், டி. சி.) அமெரிக்காவில் புகழ்பெற்ற விட்னீ குடும்பத்தில் பிறந்தவர். இவர் ஆங்கில எழுத்தாளரும் சோவியத் ஒன்றிய உளவாளியுமான மைக்கேல் ஸ்டிரெய்ட்டின் மகள். 1962ல் அவருடைய நான்காம் வயதில் தன் பாட்டிக்கு *ஹவ் த வேல்ட் பிகேன்* (*How the World Began*) என்ற கதையை எழுதினார். அந்தக்கதை கிறித்தவ நம்பிக்கைப்படியான உலக உருவாக்கத்தைக் குழந்தையின் புரிதலின்படி காடு, விலங்குகள், பறவைகள் முதலியவற்றைக் கொண்டு உருவானது.  
டோரதி ஸ்டிரெய்ட்டால் வரையப்பட்ட விளக்கப்படங்களைக் கொண்ட அந்தக்கதையைப் பென்தியான் புத்தகங்கள் எனும் நூல் வெளியீட்டாளர்கள் 1964ல் வெளியிட்டார்கள். அந்தப்புத்தகத்தை எழுதியதன் மூலம் டோரதி ஸ்டிரெய்ட் உலகின் மிக இளைய பெண் எழுத்தாளர் என்று அறியப்படுகின்றார்.
# வார்ப்புரு:Tamil National Alliance 2015 parliamentary election results

| தேர்தல்
மாவட்டம் | வாக்குகள் | % | இடங்கள் | செலுத்தப்பட்ட
மொத்த வாக்குவீதம் | ததேகூ நாஉ |
| --- | --- | --- | --- | --- | --- |
| align=அம்பாறை | 45,421 | 13.92% | 1 | 73.99% | align=கவீந்திரன் கோடீசுவரன் |
| align=திருகோணமலை | 45,894 | 25.44% | 1 | 74.34% | align=இரா. சம்பந்தன் (இதக) |
| align=தேசியப் பட்டியல் | 2 | align= க. துரைரத்தினசிங்கம்
சாந்தி சிறீஸ்கந்தராசா |  |  |  |
| 'மொத்தம்''' | **515,963** | **4.62%** | **16** | **74.23%** |  |
| Source:<small></small> | } |  |  |  |  |
# அமிலநீக்கி

**அமிலநீக்கி** *( antacid)* என்பது வயிற்றின் அமிலத்தன்மையை சமன்செய்யும் ஒரு பொருளாகும். மேலும் இப்பொருள் நெஞ்சு எரிச்சலையும் நீக்கி விடுவிக்கிறது.
# அமிலநீக்கி

## மருத்துவப் பயன்கள்

மருத்துவர்களின் பரிந்துரைக் கடிதம் இல்லாமலேயே கடைகளில் வாங்கிக் கொள்ள முடிகின்ற அமிலநீக்கிகள் வாய்வழியாக உட்கொள்ளப்படுகின்றன. அவ்வப்போது ஏற்படும் நெஞ்செரிவு , இரையக உண்குழலியப் பின்னோட்ட நோய் ஆகிய காரணங்களுக்காக இதை வாங்கிப் பயன்படுத்துகிறார்கள். அறிகுறிசார்ந்த சிகிச்சைகளுக்கு வேண்டுமானால் அமிலநீக்கியைப் பயன்படுத்தலாம் எனப் பரிந்துரைக்கிறார்கள்.  
எச்2 ஏற்பி எதிர்ப்பிகள் அல்லது புரோட்டான் குழல் தடுப்பிகள் முதலான அமிலம் குறைக்கும் மருந்துகளில் இருந்து அமிலநீக்கிகள் வேறுபட்டவையாகும். இவை வயிற்றுப் புண்களுக்கு காரணமான எலிக்கோபேக்டர் பைலோரி பாக்டீரியாக்களைக் கொல்வதில்லை.
# அமிலநீக்கி

## அமிலநீக்கியின் வினைவழிமுறை

அமிலநீக்கிகளில் கார அயனிகளைக் கொண்டிருப்பதால் அவை வயிற்றிலுள்ள அமிலத்தை நேரடியாக நடுநிலையாக்கம் செய்கின்றன.